รัฐบาลไทย-ข่าวทำเนียบรัฐบาล-"เรียกประชุมเร่งปิดช่องว่างชายแดนยันพื้นที่ชั้นใน ย้ำงานเชิงรุกทำลายเส้นทางและโครงสร้าง วอนผู้ประกอบการหยุดใช้แรงงานเถื่อน"
วันจันทร์ที่ 24 พฤษภาคม 2564
"เรียกประชุมเร่งปิดช่องว่างชายแดนยันพื้นที่ชั้นใน ย้ํางานเชิงรุกทําลายเส้นทางและโครงสร้าง วอนผู้ประกอบการหยุดใช้แรงงานเถื่อน"
พล.ท.คงชีพ ตันตระวาณิชย์ โฆษกประจํารอง นรม. เปิดเผยว่า
พล.อ.ประวิตร วงษ์สุวรรณ รอง นรม.ได้เรียกประชุมศูนย์สั่งการชายแดนไทยกับประเทศเพื่อนบ้านจังหวัด โดยมี รมว.มท. รมว.รง. รมช.กห. ปล.กห. ผบ.ตร.และ ผบ.ทสส.ร่วมประชุม ณ ห้องประชุม 301 ทําเนียบรัฐบาล และ มีผวจ.จังหวัดชายแดน ประกอบด้วย จว.แม่ฮ่องสอน , จว.กาญจนบุรี, จว.อุบลราชธานี , จว.สระแก้ว และ จว.นราธิวาส ร่วมประชุมด้วย ผ่านระบบ VTC เพื่อมอบนโยบายแนวทางบริหารจัดการพื้นที่ชายแดนในห้วงสถานการณ์การแพร่ระบาดของโควิด-19
ภาพรวมสถานการณ์ ยังพบความต้องการแรงงานและขบวนการลักลอบนําพาผู้หลบหนีเข้าเมืองข้ามแดนผ่านช่องทางธรรมชาติและขนย้ายส่งต่อเข้าพื้นที่ชั้นในไปยังสถานประกอบการในหลายจังหวัด โดยตั้งแต่ ก.ค.62 ถึงปัจจุบัน ทหาร ตํารวจได้ร่วมจัดตั้งจุดตรวจร่วม 1,086 จุด สามารถจับกุมผู้ลักลอบเข้าเมืองได้ถึง 3,2812 คน โดยจับได้ในพื้นที่ชายแดน 23,258 คน พื้นที่ชั้นใน 9554 คน เป็นผู้นําพา 264 คน ทําลายเครือข่ายไปแล้ว 105 เครือข่าย
พล.อ.ประวิตร’ ได้ย้ําสั่งการ ขอให้ฝ่ายความมั่นคง ทหาร ตํารวจ ฝ่ายปกครอง และ กระทรวงแรงงาน ประสานการทํางานเป็นหนึ่งเดียวกัน ภายใต้กลไก “ศูนย์สั่งการชายแดนไทยกับประเทศเพื่อนบ้านของจังหวัด” ร่วมกันคุมเข้มเฝ้าระวังป้องกันและปราบปรามการลักลอบเข้าเมืองผิดกฎหมาย การลักลอบขนส่งยาเสพติด และสินค้าผิดกฎหมาย ควบคู่ไปกับการคุมเข้มมาตรการป้องกันควบคุมโรค ตั้งแต่พื้นที่ชายแดน ต่อเนื่องเข้ามาพื้นที่ชั้นในและเขตเมืองอย่างเป็นระบบ โดยกําชับ เน้นงานข่าวย้อนกลับจากผลสอบสวนและต้องปิดช่องว่างที่เกิดขึ้นให้ได้ ตามสืบจับขยายผลทําลายเส้นทางและโครงสร้างขบวนการลักลอบนําพาแรงงาน ตั้งแต่ต้นทางชายแดน ถึงปลายทางสถานประกอบการ พร้อมย้ํากับทุกส่วนราชการ หากมีการปล่อยปละละเลย หรือบกพร่องต่อหน้าที่ ต้องมีผู้รับผิดชอบ และจะดําเนินการขั้นเด็ดขาดทั้งวินัยและอาญากับเจ้าหน้าที่รัฐที่เกี่ยวข้องสมประโยชน์ทุกระดับไม่มียกเว้น
รอง นรม. ยังได้กําชับ มท. ย้ํากับ ผวจ.ทุกจังหวัดชายแดน ต้องใช้กลไก “ศูนย์สั่งการชายแดนไทยกับประเทศเพื่อนบ้านของจังหวัด” เพิ่มความถี่ลงกํากับขับเคลื่อนงานกับหน่วยงานความมั่นคงในการบริหารจัดการเชิงพื้นที่อย่างต่อเนื่องและจริงจังถึงระดับหมู่บ้าน ตําบลติดชายแดน คู่ไปกับกลไก กอ.รมน.จว. โดยให้วางเครือข่ายเฝ้าระวังดึงประชาชนในพื้นที่ร่วมเป็นหูเป็นตา ไม่ให้มีผู้ลักลอบหลบหนีเข้ามาในทุกช่องทาง โดยเฉพาะต้องหยุดการเคลื่อนไหวของผู้นําพาในพื้นที่ และประชาสัมพันธ์ขยายผลความร่วมมือประชาชนไปด้วยกัน
สําหรับกระทรวงแรงงาน พล.อ.ประวิตร’ ได้ย้ําสั่งการให้เร่งเข้าไปตรวจสอบความเชื่อมโยงจากผลการสอบสวนถึงผู้ประกอบการที่สั่งนําแรงงานเถื่อนเข้าและให้ประสานกับฝ่ายความมั่นคง ทําลายเครือข่ายการลักลอบนําเข้าแรงงานต่างด้าวผิดกฎหมายเดิมและที่พบใหม่ให้หมดสิ้นโดยเร็ว พร้อมกับให้เร่งรัดการขึ้นทะเบียนแรงงานต่างด้าว 3 สัญชาติที่ยังตกค้างให้แล้วเสร็จตามระยะเวลาที่กําหนดโดยเร็ว พร้อมกันนี้ขอให้ดํารงความต่อเนื่องเชิงรุก ตรวจคัดกรองแค้มป์คนงานและสถานประกอบการ รวมทั้งกํากับติดตามการเคลื่อนย้ายแรงงานเป็นกลุ่มก้อนที่อาจนําพาโรคโดยไม่รู้ตัว ทั้งนี้ขอให้เน้นงานเชิงรุกให้มากขึ้น กําหนดมาตรการป้องกันและบังคับใช้กฎหมายอย่างเด็ดขาด กับสถานประกอบการที่ยังใช้แรงงานผิดกฎหมาย ร่วมไปกับขอความร่วมมือสถานประกอบการระงับการใช้แรงงานผิดกฎหมายโดยเด็ดขาด
นอกจากนั้น พล.อ.ประวิตร’ ยังได้ย้ํา ขอให้ ตร.ประสานแก้ปัญหาการลักลอบเข้าเมืองกับประเทศเพื่อนบ้าน และกําชับการทํางานของหน่วยงาน ตชด. ตม.และตํารวจภูธรทุกพื้นที่ สนับสนุนการทํางานของ ศูนย์สั่งการชายแดนฯ และกวดขันเพิ่มจุดตรวจทั้งเส้นทางหลักและรอง สกัดกั้นการลักลอบเคลื่อนย้ายแรงงานเข้ามาในพื้นที่ชั้น และควบคุมการเคลื่อนย้ายแรงงานเป็นกลุ่มก้อน ทั้งนี้ยังให้คงความต่อเนื่องเปิดปฏิบัติการ กวาดล้างจับกุมการค้ามนุษย์ ยาเสพติด แหล่งมั่วสุมในทุกพื้นที่ชุมชน โดยให้ขยายผลยึดทรัพย์ผู้เกี่ยวข้องทุกราย เพื่อร่วมกันควบคุมโรคและการกระทําที่ผิดกฎหมายควบคู่กันไป พร้อมขอให้เจ้าหน้าที่ทุกฝ่ายปฏิบัติหน้าที่ด้วยความระมัดระวัง ไม่ประมาท เพื่อความปลอดภัยของทุกคน